
DR.30.11.2020 3 

  
Tuan Yang di-Pertua dan terima kasih kepada Yang Berhormat Jerlun yang 
membangkitkan soalan. 

Tuan Yang di-Pertua, seperti mana yang kita ketahui, rakyat yang tergolong 
dalam kategori B40 merupakan golongan yang paling terkesan disebabkan oleh 
pandemik COVID-19. Justeru itu, bagi memastikan golongan ini terus terbela untuk 
meneruskan kelangsungan hidup, pelaksanaan skim B40 Development telah pun 
dilaksanakan melalui inisiatif PENJANA HRDF di bawah Kementerian Sumber Manusia. 

Skim B40 Development ini bertujuan untuk melengkapkan golongan pekerja 
yang terdiri daripada kategori B40 dengan kemahiran dan pengetahuan khusus melalui 
latihan berkemahiran tinggi dan memperoleh kemahiran keusahawanan, seterusnya 
meningkatkan pendapatan dalam pelbagai industri. Inilah usaha-usaha yang telah kita 
jalankan melalui KSM di bawah HRDF. 

Seterusnya daripada segi caj kursus yang diluluskan seperti mana yang 
dibangkitkan oleh Yang Berhormat Jerlun, kursus yang diluluskan oleh PSMB ini ia 
terbahagi kepada dua elemen iaitu yuran kursus dan juga kit permulaan, dengan izin 
starter kit yang diberikan kepada pelatih setelah menamatkan latihan. Caj kursus ini boleh 
melebihi RM5,000 bergantung pada tempoh masa kursus berkenaan dijalankan dan juga 
kit permulaan yang diberikan kepada para pelatih. Secara purata, yuran kursus bagi 
seorang pelatih di bawah program ini adalah sebanyak RM5,000. 

Setakat 20 November 2020, seramai 22,851 orang pelatih telah diluluskan 
dengan peruntukan sebanyak RM55.67 juta. Seramai 4,065 orang pelatih telah berjaya 
menamatkan latihan. Pelatih yang lain-lainnya, ongoing dengan izin, masih lagi berjalan. 
Di bawah inisiatif ini, sebanyak 35 pusat latihan telah pun diluluskan di mana Wilayah 
Persekutuan Kuala Lumpur mencatatkan jumlah penyediaan latihan tertinggi iaitu 45.7 
peratus, diikuti dengan Selangor 28.6 peratus dan Pulau Pinang 11.4 peratus. 

Diminta oleh Yang Berhormat Jerlun berkenaan dengan senarai jumlah training 
provider ataupun syarikat-syarikat yang melatih mereka yang telah kita luluskan iaitu 
mempunyai lebih daripada 4,000 penyedia latihan ataupun training provider yang 
berdaftar. Seramai 1,200 penyedia latihan yang kita telah luluskan bagi mengikuti 
program di bawah inisiatif PENJANA HRDF. Sekian, terima kasih.  

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Timbalan Menteri. Silakan Yang Berhormat Jerlun, soalan tambahan. 

Dato’ Seri Utama Haji Mukhriz Tun Dr. Mahathir [Jerlun]: Terima kasih Tuan 
Yang di-Pertua. Saya ingin bertanya, apakah pemantauan yang dilakukan ke atas semua 
peserta kursus ini bagi mengukur tahap kejayaan yang mereka capai dalam bidang 
keusahawanan? Apakah tindakan susulan yang dibuat bagi membantu mereka jika 
mereka menghadapi apa-apa masalah seperti pembangunan produk, pemasaran, modal 
permulaan, tenaga kerja dan sebagainya?  

Timbalan Yang di-Pertua [Dato’ Mohd Rashid Hasnon]: Silakan Yang 
Berhormat Timbalan Menteri.  

Tuan Haji Awang bin Hashim: Terima kasih Yang Berhormat Jerlun yang 
membangkitkan berkenaan dengan pemantauan dan juga susulan tindakan. 

Kita sudah– sebab itu kita menyebut angka-angka yang kita berikan dalam 
jawapan yang pertama tadi kerana kita mempunyai pemantauan yang agak rapat melalui 
HRDF. Ini disebabkan konsep yang ada kepada KSMB sekarang ini ataupun PSMB 
melalui KSM iaitu place and train. Place and train maknanya kita pastikan mereka 
mendapat peluang pekerjaan dahulu dan kita akan beri latihan.  

Di sini yang pertamanya, kita mendapat maklumat dan juga laporan apabila 
latihan telah diselesaikan, mereka kita bekalkan dengan starter kit terutamanya 
berkenaan dengan yang kita berikan kepada bantuan khusus. Ini bentuk pemantauan 
kita, bentuk yang kita lihat bagaimana untuk kita– apa yang kita beri kursus ini 
dimanfaatkan dengan betul terutamanya berkenaan dengan kursus membuat kuih. Kita 
telah berjaya memanfaatkan lebih kurang 900 orang yang mana kita akan beri starter kit 
iaitu microwave yang berharga di antara RM500 dan RM1,000. Di sinilah follow-up akan 
berlaku.  

Keduanya, kursus rawatan kecantikan yang mana sekarang ini pihak HRDF 
telah berjaya menjalankan 700 mereka yang menjalankan kursus rawatan kecantikan 
yang kita beri juga alat solek iaitu peralatan awal starter kit mereka sehingga RM1,000. 
Begitu juga dengan kursus menjahit. Ini adalah bentuk-bentuk pemantauan yang mana 
kursus-kursus yang telah dijalankan dan juga membuat kek dan kursus yang high 



Tuan Yang di-Pertua dan terima kasih kepada Yang Berhormat Jerlun yang membangkitkan soalan. Tuan Yang di-Pertua, seperti mana yang kita ketahui, rakyat yang tergolong dalam kategori B40 merupakan golongan yang paling terkesan disebabkan oleh pandemik COVID-19. Justeru itu, bagi memastikan golongan ini terus terbela untuk meneruskan kelangsungan hidup, pelaksanaan skim B40 Development telah pun dilaksanakan melalui inisiatif PENJANA HRDF di bawah Kementerian Sumber Manusia. Skim B40 Development ini bertujuan untuk melengkapkan golongan pekerja yang terdiri daripada kategori B40 dengan kemahiran dan pengetahuan khusus melalui latihan berkemahiran tinggi dan memperoleh kemahiran keusahawanan, seterusnya meningkatkan pendapatan dalam pelbagai industri. Inilah usaha-usaha yang telah kita jalankan melalui KSM di bawah HRDF. Seterusnya daripada segi caj kursus yang diluluskan seperti mana yang dibangkitkan oleh Yang Berhormat Jerlun, kursus yang diluluskan oleh PSMB ini ia terbahagi kepada dua elemen iaitu yuran kursus dan juga kit permulaan, dengan izin starter kit yang diberikan kepada pelatih setelah menamatkan latihan. Caj kursus ini boleh melebihi RM5,000 bergantung pada tempoh masa kursus berkenaan dijalankan dan juga kit permulaan yang diberikan kepada para pelatih. Secara purata, yuran kursus bagi seorang pelatih di bawah program ini adalah sebanyak RM5,000. Setakat 20 November 2020, seramai 22,851 orang pelatih telah diluluskan dengan peruntukan sebanyak RM55.67 juta. Seramai 4,065 orang pelatih telah berjaya menamatkan latihan. Pelatih yang lain-lainnya, ongoing dengan izin, masih lagi berjalan. Di bawah inisiatif ini, sebanyak 35 pusat latihan telah pun diluluskan di mana Wilayah Persekutuan Kuala Lumpur mencatatkan jumlah penyediaan latihan tertinggi iaitu 45.7 peratus, diikuti dengan Selangor 28.6 peratus dan Pulau Pinang 11.4 peratus. Diminta oleh Yang Berhormat Jerlun berkenaan dengan senarai jumlah training provider ataupun syarikat-syarikat yang melatih mereka yang telah kita luluskan iaitu mempunyai lebih daripada 4,000 penyedia latihan ataupun training provider yang berdaftar. Seramai 1,200 penyedia latihan yang kita telah luluskan bagi mengikuti program di bawah inisiatif PENJANA HRDF. Sekian, terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Timbalan Menteri. Silakan Yang Berhormat Jerlun, soalan tambahan. Dato' Seri Utama Haji Mukhriz Tun Dr. Mahathir [Jerlun]: Terima kasih Tuan Yang di-Pertua. Saya ingin bertanya, apakah pemantauan yang dilakukan ke atas semua peserta kursus ini bagi mengukur tahap kejayaan yang mereka capai dalam bidang keusahawanan? Apakah tindakan susulan yang dibuat bagi membantu mereka jika mereka menghadapi apa-apa masalah seperti pembangunan produk, pemasaran, modal permulaan, tenaga kerja dan sebagainya?. Timbalan Yang di-Pertua [Dato' Mohd Rashid Hasnon]: Silakan Yang Berhormat Timbalan Menteri. Tuan Haji Awang bin Hashim: Terima kasih Yang Berhormat Jerlun yang membangkitkan berkenaan dengan pemantauan dan juga susulan tindakan. Kita sudah- sebab itu kita menyebut angka-angka yang kita berikan dalam jawapan yang pertama tadi kerana kita mempunyai pemantauan yang agak rapat melalui HRDF. Ini disebabkan konsep yang ada kepada KSMB sekarang ini ataupun PSMB melalui KSM iaitu place and train. Place and train maknanya kita pastikan mereka mendapat peluang pekerjaan dahulu dan kita akan beri latihan. Di sini yang pertamanya, kita mendapat maklumat dan juga laporan apabila latihan telah diselesaikan, mereka kita bekalkan dengan starter kit terutamanya berkenaan dengan yang kita berikan kepada bantuan khusus. Ini bentuk pemantauan kita, bentuk yang kita lihat bagaimana untuk kita- apa yang kita beri kursus ini dimanfaatkan dengan betul terutamanya berkenaan dengan kursus membuat kuih. Kita telah berjaya memanfaatkan lebih kurang 900 orang yang mana kita akan beri starter kit iaitu microwave yang berharga di antara RM500 dan RM1,000. Di sinilah follow-up akan berlaku. Keduanya, kursus rawatan kecantikan yang mana sekarang ini pihak HRDF telah berjaya menjalankan 700 mereka yang menjalankan kursus rawatan kecantikan yang kita beri juga alat solek iaitu peralatan awal starter kit mereka sehingga RM1,000. Begitu juga dengan kursus menjahit. Ini adalah bentuk-bentuk pemantauan yang mana kursus-kursus yang telah dijalankan dan juga membuat kek dan kursus yang high.